Поред повратка Менсела Вилијамс такође доводи, као пробног "пилота" будућег Светског првака за 1996. Дејмона Хила. Екипа није успела да кроз циљ првој Великој награди сезоне у Финиксу Оба возача су одустала услед проблема са мењачем. Патрезе се врло брзо вратио на прави пут јер је већ следеће недеље трку у Интерлагосу завршио као други иза Сене у Мекларену. Те године у Сан Марину поново оба возача нису завршла трку. Менсел је доживео удес а Патрезе имао проблем са електроником болида. У Монаку Менсел је завршио "у бодовима" , прошавши кроз циљ одмах иза победника Ајртона Сене. На следећој трци, Великој награди Канадеу Монтреалу оба Вилијамса су кренула из првог реда да би Патрезе одустао због проблема са мењачем а Менсел иако је водио до задњег круга морао да заустави болид због квара на електоници. На Великој награди која је уследила, у Мексику Вилијамс је остварио двоструку победу. Патрезе је у циљ ушао испред Менсела екипа је том приликом додала 16 бодова на свој конто. Тим је потом направио низ тријумфа. Менсел побеђује у Француској пет секунди испред Простовог Ферарија. Британац онда поново побеђује код куће, четири године након последњег тријумфа тамо. Три узастопне победе ускоро су постале четири када је Менсел прошао први кроз циљ у Немачкој, 10 секунди испред првог пратиоца и клупског колеге Патрезеа. Сена је победом у Мађарској, пет секунди испред Менсела прекинуо тај победнички низ. Менсел је касније добио Велику награду Италије и пехар у Шпанији.Док је Патрезе победио на Великој награди Португала пошто су Менселов наступ упропашћен од стране механичара који су направили грешку са пнеуматиком. Вилијамс је завршио као други у Првенству Конструктора са укупно 125 бодова, 14 мање од првог Мекларена. Други је на крају био и Менсел у појединачној конкуренцији са сакупљена 72 бода, 24 мање од Сене.